Το Μαυροβούνιο είναι ένας από τους ταχύτερα αναπτυσσόμενους τουριστικούς προορισμούς στον κόσμο. Το 2007, πάνω από ένα εκατομμύριο τουρίστες επισκέφθηκαν το Μαυροβούνιο, πραγματοποιώντας περίπου 7,3 εκατομμύρια διανυκτερεύσεις (αύξηση 23% σε σύγκριση με το 2006). Αυτό «μεταφράστηκε» σε περίπου 480 εκατομμύρια ευρώ έσοδα από τον τουρισμό (αύξηση 39% σε σύγκριση με το προηγούμενο έτος). Το 2015, πραγματοποιήθηκαν πάνω από 1,7 εκατομμύρια αφίξεις τουριστών, ενώ, το ίδιο έτος, η παράκτια πόλη Κότορ ονομάστηκε ως η καλύτερη πόλη για να επισκεφτεί κάποιος (σύμφωνα με το Lonely Planet). Με συνολικά 1,8 εκατομμύρια επισκέπτες το 2016, το Μαυροβούνιο βρέθηκε στην 36η θέση ανάμεσα στις πιο δημοφιλείς χώρες της Ευρώπης (από τις 47 συνολικά). Το επόμενο έτος, 2017, έφτασαν στο Μαυροβούνιο πάνω από 2 εκατομμύρια τουρίστες. Η κυβέρνηση έχει θέσει ως στόχο να προσελκύσει πράσινες επενδύσεις, οι οποίες θα κάνουν βέλτιστη χρήση υπανάπτυκτων τμημάτων της ακτής, όπως η παραλίες Τζαζ, Βελίκα, το νησί Άντα Μπογιάνα και το χωριό Μπουλιάριτσα.

Το Μαυροβούνιο παρουσιάζεται ως ένας προορισμός που προσφέρει ποικιλία από αξιοθέατα και δραστηριότητες που μπορούν να αξιοποιηθούν όλο το χρόνο, ακόμα και για χειμερινό τουρισμό. Ως εκ τούτου, ο τουριστικός σχεδιασμός της κυβέρνησης του Μαυροβουνίου προετοιμάζει το έδαφος για ένα εθνικό αναπτυξιακό πρόγραμμα, που θα επικεντρώσει το ενδιαφέρον στη φύση, ιδιαίτερα σε δραστηριότητες όπως η πεζοπορία και η ποδηλασία, προσφέροντας παράλληλα νέες υποδομές και υπηρεσίες.

Κύρια σημεία ενδιαφέροντος
--------------------------

Η διάσημη βόρεια παράκτια ζώνη παρουσιάζει κύριο ενδιαφέρον για τους τουρίστες που βρίσκονται στο Μαυροβούνιο. Η Αδριατική Ακτή του Μαυροβουνίου έχει μήκος 295 χιλιόμετρα, από τα οποία τα 72 χιλιόμετρα είναι παραλίες, ενώ στη ζώνη αυτή υπάρχουν πολυάριθμες αρχαίες και μεσαιωνικές πόλεις. Τα κύρια αξιοθέατα κατά μήκος της βόρειας ακτής είναι:

* Η παλιά πόλη του Χέρτσεγκ Νόβι
* Η παλιά πόλη του Κότορ, η οποία εντάσσεται στα Μνημεία Παγκόσμιας Πολιτιστικής Κληρονομιάς της ΟΥΝΕΣΚΟ
* Ο Κόλπος του Κότορ, με την αρχαία κωμόπολη Πέραστ
* Η πολυτελής μαρίνα «Πόρτο Μοντενέγκρο» στο Τίβατ (τη μοναδική πόλη στις ακτές του Μαυροβουνίου που διαθέτει αεροδρόμιο)
* Η παλιά πόλη της Μπούντβα
* Η γραφική νησίδα Άγιος Στέφανος
* Η κωμόπολη Πέτροβατς κοντά στη Μπούντβα

* ΠέραστΠέραστ
* Άγιος ΣτέφανοςΆγιος Στέφανος
* ΜπούντβαΜπούντβα
* ΚότορΚότορ

Παραπομπές
----------

1. ↑  «World Travel & Tourism Council: Montenegro 3rd Destination By Growth In 2018». *Portal Senat.me*. World Travel & Tourism Council (WTTC). Αρχειοθετήθηκε από το πρωτότυπο στις 14 Ιανουαρίου 2020. Ανακτήθηκε στις 6 Νοεμβρίου 2019.
2. ↑  inbox-online.com. «Od turizma zaradili 900 miliona». *RTCG – Radio Televizija Crne Gore – Nacionalni javni servis*.. Ανακτήθηκε στις 2017-01-05.
3. ↑  Lonely Planet (2015-10-27), *The best places in the world to travel in 2016 | Lonely Planet*, ανακτήθηκε στις 2017-01-05
4. ↑  Mark Hillsdon (27 Φεβρουαρίου 2017). «The European capital you'd never thought to visit (but really should)». *Telegraph*.
5. ↑
6. ↑
7. ↑
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Οκτωβρίου 2019. Ανακτήθηκε στις 1 Απριλίου 2020.
9. ↑
10. ↑
11. ↑
12. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Tourism in Montenegro στο Wikimedia Commons